
ΕΛΛΗΝΙΚΗ ΔΗΜΟΚΡΑΤΙΑ
ΝΟΜΟΣ ΕΥΒΟΙΑΣ
ΔΗΜΟΣ ΔΙΡΦΥΩΝ-ΜΕΣΣΑΠΙΩΝ
Τμήμα Κοινωνικής Πολιτικής και Προσχολικής Αγωγής
	Αρ. Μελέτης :  46/2026
«ΠΡΟΜΗΘΕΙΑ ΚΑΙ ΤΟΠΟΘΕΤΗΣΗ  ΣΚΙΑΣΤΡΩΝ (ΤΕΝΤΕΣ) ΓΙΑ ΚΟΙΝΩΝΙΚΕΣ ΔΟΜΕΣ ΤΟΥ ΔΗΜΟΥ (ΠΑΙΔΙΚΟΣ & ΒΡΕΦΙΚΟΣ ΣΤΑΘΜΟΣ, ΚΔΑΠ)»
ΕΝΔ. ΠΡΟΫΠΟΛΟΓΙΣΜΟΣ: 10231,75€
ΑΛΕ 055.2410106.005
CPV: 39522120-4 (Τέντες)   &    45421144-5 (Εργασίες εγκατάστασης τεντών)




ΤΕΧΝΙΚΗ ΠΕΡΙΓΡΑΦΗ
Η παρούσα τεχνική μελέτη αφορά την προμήθεια και τοποθέτηση συστημάτων σκίασης (τεντών) στις κοινωνικές δομές του Δήμου Διρφύων – Μεσσαπίων και συγκεκριμένα:
· Παιδικός Σταθμός  
· Βρεφικός Σταθμός
Η προμήθεια περιλαμβάνει όλα τα απαιτούμενα υλικά, εξαρτήματα, μηχανισμούς, μεταλλικές κατασκευές, πανιά σκίασης, μικροϋλικά, εργασίες συναρμολόγησης, εγκατάστασης, στερέωσης και παράδοσης σε πλήρη και ασφαλή λειτουργία.
Η προμήθεια και τοποθέτηση των σκιάστρων κρίνεται απολύτως αναγκαία για την εύρυθμη και ασφαλή λειτουργία των κοινωνικών δομών του Δήμου. Οι συγκεκριμένες δομές εξυπηρετούν καθημερινά βρέφη και παιδιά προσχολικής ηλικίας, τα οποία χρησιμοποιούν τους υπαίθριους χώρους για εκπαιδευτικές, δημιουργικές και ψυχαγωγικές δραστηριότητες.
Η έλλειψη επαρκούς σκίασης έχει ως αποτέλεσμα:
· αυξημένη έκθεση των παιδιών στην ηλιακή ακτινοβολία,
· ανάπτυξη υψηλών θερμοκρασιών στους υπαίθριους χώρους,
· περιορισμό της ασφαλούς χρήσης των αυλών κατά τους θερινούς μήνες,
· δυσμενείς συνθήκες για την πραγματοποίηση εκπαιδευτικών και δημιουργικών δραστηριοτήτων.
Με την εγκατάσταση των σκιάστρων επιτυγχάνονται:
· προστασία των παιδιών και του προσωπικού από την ηλιακή ακτινοβολία,
· βελτίωση των συνθηκών θερμικής άνεσης,
· ασφαλέστερη λειτουργία των εξωτερικών χώρων,
· μεγαλύτερη διάρκεια χρήσης των υπαίθριων εγκαταστάσεων,
· αναβάθμιση των παρεχόμενων κοινωνικών υπηρεσιών του Δήμου.
Η προμήθεια εξυπηρετεί αποκλειστικά ανάγκες δημοσίου συμφέροντος και συμβάλλει στην προστασία της υγείας και της ασφάλειας των φιλοξενούμενων παιδιών. Οι υφιστάμενες εγκαταστάσεις δεν διαθέτουν συστήματα σκίασης.
Τα σκίαστρα αποτελούν απαραίτητη προϋπόθεση για:
· την ασφαλή λειτουργία των δομών,
· τη συμμόρφωση με τις απαιτήσεις υγιεινής και ασφάλειας,
· την προστασία των παιδιών και του προσωπικού,
· τη διατήρηση κατάλληλων συνθηκών λειτουργίας των εγκαταστάσεων.
Ο Δήμος Διρφύων – Μεσσαπίων δεν διαθέτει στις αποθήκες του τα απαιτούμενα προμηθευόμενα είδη, όπως:
· μεταλλικές γαλβανισμένες κατασκευές,
· σωλήνες γαλβανιζέ και αλουμινίου,
· μηχανισμούς τεντών,
· πανιά σκίασης τύπου Black Out,
· εξειδικευμένα εξαρτήματα στερέωσης,
· ειδικά μικροϋλικά εγκατάστασης.
Παράλληλα, ο Δήμος δεν διαθέτει τον απαιτούμενο εξειδικευμένο εξοπλισμό ούτε το κατάλληλο τεχνικό προσωπικό για την κατασκευή, προσαρμογή και ασφαλή εγκατάσταση των συστημάτων σκίασης. Για τους λόγους αυτούς, η προμήθεια και η τοποθέτηση θα πραγματοποιηθούν από εξειδικευμένο οικονομικό φορέα, ο οποίος διαθέτει την απαιτούμενη τεχνογνωσία, εμπειρία και πιστοποιημένο εξοπλισμό.
Η τεκμηρίωση του οικονομικού αντικειμένου έγινε βάση της αρχής της οικονομικότητας στις τρέχουσες οικονομικές συνθήκες της αγοράς, με έρευνα στο ελεύθερο εμπόριο και με απώτερο σκοπό την επίτευξη του μέγιστου κατά το δυνατόν καλύτερου αποτελέσματος σε σχέση με τις παρεχόμενες πιστώσεις από την δημοτική αρχή.
Η δαπάνη προϋπολογίζεται στο ποσόν 10231,75€, συμπεριλαμβανομένου ΦΠΑ 24% και θα βαρύνει την σχετική πίστωση του οικονομικού έτους 2026, στους ΑΛΕ 055.2410106.005 με τίτλο «ΠΡΟΜΗΘΕΙΑ ΚΑΙ ΤΟΠΟΘΕΤΗΣΗ  ΣΚΙΑΣΤΡΩΝ (ΤΕΝΤΕΣ) ΓΙΑ ΚΟΙΝΩΝΙΚΕΣ ΔΟΜΕΣ ΤΟΥ ΔΗΜΟΥ (ΠΑΙΔΙΚΟΣ & ΒΡΕΦΙΚΟΣ ΣΤΑΘΜΟΣ, ΚΔΑΠ)».



	ΣΥΝΤΑΧΘΗΚΕ
	Ψαχνά, 04/08/2026
ΘΕΩΡΗΘΗΚΕ

	Η Υπάλληλος των Κοινωνικών Δομών



Ράζου Μαρία
ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 
	Η Υπάλληλος 
της Τεχνικής Υπηρεσίας



Βασιλική Κούκα 
ΠΕ-ΜΗΧΑΝΙΚΟΣ ΧΩΡΟΤΑΞΙΑΣ, ΠΟΛΕΟΔΟΜΙΑΣ ΚΑΙ ΠΕΡΙΦΡΕΙΑΚΗΣ ΑΝΑΠΤΥΞΗΣ
	Ο Αν. Προϊστάμενος Δνσης Κοινωνικής Πολιτικής, Παιδείας, Αθλητισμού και Πολιτισμού/Τουρισμού


Κοκκάλας Νίκος 
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 




ΤΕΧΝΙΚΕΣ ΠΡΟΔΙΑΓΡΑΦΕΣ
Τα τεχνικά χαρακτηριστικά των υπό προμηθευόμενων ειδών έχουν ως κάτωθι:
· Οι κοιλοδοκοί θα είναι γαλβανισμένοι εν θερμώ.
· Οι σωλήνες θα είναι γαλβανισμένοι ή αλουμινίου.
· Τα πανιά θα είναι τύπου BLACK OUT υψηλής αντοχής, κατάλληλα για εξωτερική χρήση, με υψηλή αντοχή στην υπεριώδη ακτινοβολία, στις καιρικές συνθήκες και στον αποχρωματισμό.
· Οι μηχανισμοί θα είναι βαρέως τύπου, κατάλληλοι για συνεχή χρήση.
· Όλα τα εξαρτήματα στερέωσης θα είναι γαλβανισμένα ή ανοξείδωτα.
· Η εγκατάσταση θα πραγματοποιηθεί σύμφωνα με τους κανόνες της τέχνης και της επιστήμης.
Απαραίτητες προϋποθέσεις για την εκτέλεση της προμήθειας:
· Όλα τα υλικά κι ο εξοπλισμός, που θα χρησιμοποιηθούν για την υλοποίηση των κατασκευών, θα είναι καινούργια και αμεταχείριστα, άριστης ποιότητας, προϊόντα ευφήμως γνωστών κατασκευαστών της Ευρωπαϊκής Ένωσης ή της Ευρωπαϊκής Ζώνης Ελευθέρων Συναλλαγών (EFTA), χωρίς ελαττώματα και σύμφωνα με τις τεχνικές προδιαγραφές.  
· Οι κατασκευές θα είναι στιβαρές και καλαίσθητες, σύμφωνες με τους κανόνες της τεχνικής, συμμορφωμένες στις Τεχνικές Προδιαγραφές της Μελέτης, χωρίς πρόχειρες λύσεις. 
· Ελαττωματικά υλικά ή τεχνικός εξοπλισμός που υπέστη ζημίες κατά τη διάρκεια της κατασκευής ή δοκιμών, θα αντικατασταθεί με έξοδα του αναδόχου, σύμφωνα με τις οδηγίες  της επιτροπής παρακολούθησης και παραλαβής. 
· Ο ανάδοχος θα λαμβάνει όλα τα απαραίτητα μέτρα ασφαλείας καθ’ όλη τη διάρκεια εκτέλεσης των εργασιών και θα φέρει την απόλυτη και αποκλειστική ευθύνη για πλήρη αποκατάστασή ζημιών που ενδεχομένως θα προκληθούν, από υπαιτιότητά του, κατά την διάρκεια εκτέλεσης των εργασιών. 
· Το εργατοτεχνικό προσωπικό, που θα χρησιμοποιήσει ο ανάδοχος, θα είναι έμπειρο, θα διαθέτει τις απαραίτητες άδειες εργασίας από τις αρμόδιες αρχές και θα τηρούνται οι  απαιτήσεις ασφάλισης του στον αντίστοιχο ασφαλιστικό φορέα. 
· Ο ανάδοχος θα φροντίζει, οι εργασίες που προκαλούν όχληση (θόρυβο, σκόνη κλπ), να γίνονται σε ώρες ή με τρόπο που δεν θα παρεμποδίζεται η λειτουργία των δομών και μετά από συνεννόηση με την Διεύθυνση. 
· Στο τίμημα που θα προσφέρει ο ανάδοχος, θα περιλαμβάνονται όλες οι εργασίες που αναφέρονται στην Τεχνική Περιγραφή, αλλά και όλες οι απαιτούμενες μικρότερες εργασίες που είναι απαραίτητες για την ολοκλήρωσή του έργου, έστω κι αν δεν αναφέρονται ρητά. 
· Ο ανάδοχος θα συγκεντρώνει όλα τα άχρηστα υλικά που θα προκύψουν από τις καθαιρέσεις και τις εκτελούμενες εργασίες, θα τα τοποθετεί σε κατάλληλες σακούλες και θα τα απορρίπτει τηρώντας όλες τις νόμιμες διαδικασίες και με δαπάνες του.  
· Μετά το πέρας των εργασιών και πριν την παραλαβή, ο ανάδοχος θα φροντίζει οι χώροι του κτιρίου να παραδοθούν ελεύθεροι από κάθε άχρηστο υλικό που προέκυψε από τις εργασίες του. 
· Ο ανάδοχος θα ενημερώσει, αν του ζητηθεί, προσωπικό που θα του υποδειχτεί, στην ορθή χρήση των τεντών.   
· Ο ενδιαφερόμενος θα πρέπει να επισκεφθεί τους χώρους, προκειμένου να λάβει ακριβή γνώση του αντικειμένου των εργασιών και των  συνθηκών του έργου. Οι διαστάσεις που αναφέρονται προέκυψαν από επιτόπιες μετρήσεις θα πρέπει όμως ο Ανάδοχος να προχωρήσει σε δικές του μετρήσεις για επαλήθευση ή μικρές διορθώσεις.
O Μηχανισμός στήριξης θα διαθέτει βραχίονες. 
Για κάθε τέντα θα διατεθούν όλα τα απαραίτητα εξαρτήματα ανάρτησης από κατακόρυφη (τοίχος) ή οριζόντια (μαρκίζα), κατά περίπτωση επιφάνεια, όπως και τα απαιτούμενα παρελκόμενα και μικροϋλικά πάκτωσης και αποκατάστασης της επιφάνειας στήριξης. Η στήριξη θα είναι στιβαρή και θα εκτελεστεί σε ανθεκτική επιφάνεια (στοιχείο από οπλισμένο σκυρόδεμα). Ο άξονας περιέλιξης του τεντόπανου θα είναι διαμέτρου 60 χιλ. από σωλήνα γαλβανιζέ, πάχους 2 χιλ. Θα τοποθετηθούν τα πάσης φύσεως κατάλληλα εξαρτήματα που είναι απαραίτητα για την καλή λειτουργία και την προστασία του άξονα, του μηχανισμού περιστροφής και του τυλιγμένου πανιού, από την βροχή και τους εξωτερικούς ρύπους. Οι βραχίονες θα είναι αλουμινίου, με μηχανισμό τεσσάρων ρουλεμάν, με διπλό συρματόσχοινο με επικάλυψη καουτσούκ και ελατήριο, για ελαχιστοποίηση των τριγμών.

Η μετάδοση κίνησης θα γίνεται χειροκίνητα με μανιβέλα λευκή, σε κατάλληλο μήκος η οποία θα περιλαμβάνεται στον εξοπλισμό. Στο ελεύθερο άκρο της τέντας θα τοποθετηθεί το κατάλληλο αντίβαρο με διάταξη απορροής των ομβρίων για να αποφευχθεί ζημία του υφάσματος λόγω μούχλας. Όλες οι σωληνωτές διατομές θα είναι ταπωμένες στα άκρα τους. Οι μηχανισμοί των τεντών θα έχουν εγγύηση τουλάχιστον 5 έτη. 
ΠΑΝΙ: Θα είναι μονόχρωμο, σε χρώμα που θα επιλεγεί από την Υπηρεσία, από κατάλογο διαθέσιμων χρωμάτων.  Το βάρος του θα είναι μεγαλύτερο ή ίσο των 450 gr / τ.μ. Θα είναι διπλής επίστρωσης, υψηλής αντοχής στην ανεμοπίεση και στο σκίσιμο. Θα είναι αυτοπλενόμενο, θα διαθέτει, δηλαδή, ειδική επίστρωση Selfcleaning ή ανάλογη, που αποτρέπει την προσκόλληση των ρύπων ώστε να απομακρύνονται με την βροχή ή τον ψεκασμό με νερό. Θα είναι αδιάβροχο με επεξεργασία Multi Film Protection ή ανάλογη, με δείκτη αδιαβροχίας Υ-342150+ / Spray test: Υ-341-150+, ή ισοδύναμο. 
Θα προστατεύει από την ηλιακή ακτινοβολία με επεξεργασία Sun Block Protection ή ανάλογη και φίλτρα UVa & UVb. Όλα τα υλικά και οι επεξεργασίες των πανιών θα είναι μη τοξικά και φιλικά προς το περιβάλλον. Τα τεντόπανα θα έχουν εγγύηση το ελάχιστο 8 έτη. Θα έχει υποστεί επεξεργασία που θα αποτρέπει συγκεντρώσεις βακτηρίων και μυκήτων.
	ΣΥΝΤΑΧΘΗΚΕ
	Ψαχνά, 04/08/2026
ΘΕΩΡΗΘΗΚΕ

	Η Υπάλληλος των Κοινωνικών Δομών



Ράζου Μαρία
ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 
	Η Υπάλληλος 
της Τεχνικής Υπηρεσίας



Βασιλική Κούκα 
ΠΕ-ΜΗΧΑΝΙΚΟΣ ΧΩΡΟΤΑΞΙΑΣ, ΠΟΛΕΟΔΟΜΙΑΣ ΚΑΙ ΠΕΡΙΦΡΕΙΑΚΗΣ ΑΝΑΠΤΥΞΗΣ
	Ο Αν. Προϊστάμενος Δνσης Κοινωνικής Πολιτικής, Παιδείας, Αθλητισμού και Πολιτισμού/Τουρισμού


Κοκκάλας Νίκος 
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 




ΕΝΔΕΙΚΤΙΚΟΣ ΣΥΝΟΛΙΚΟΣ ΠΡΟΥΠΟΛΟΓΙΣΜΟΣ
	Δομή
	Καθαρή Αξία (€)
	Φ.Π.Α. 24% (€)
	Σύνολο (€)

	Βρεφικός Σταθμός
	4174,5
	1001,88
	5176,38

	Παιδικός Σταθμός
	4.076,91
	978,46
	5.055,37

	ΓΕΝΙΚΟ ΣΥΝΟΛΟ
	8251,41
	1980,34
	10231,75


Τα προμηθευόμενα είδη περιλαμβάνουν και την τοποθέτηση από τον υποψήφιο ανάδοχο.
Ο οποίος αναλύεται ανά δομή ως κάτωθι: 
	ΠΑΙΔΙΚΟΣ ΣΤΑΘΜΟΣ 

	ΠΕΡΙΓΡΑΦΗ
	Μ.Μ
	ΠΟΣΟΤΗΤΑ
	ΑΞΙΑ

	ΚΟΙΛΙΟΔΟΚΟΣ 120 Χ 120 Χ 3 ΓΑΛΒΑΝΙΖΕ
	ΜΕΤΡΑ
	18
	360,18

	ΣΩΛΗΝΑΣ Φ70 Ε.Τ ΓΑΛΒΑΝΙΖΕ (6μ)
	ΜΕΤΡΑ
	18
	53,78

	ΜΗΧΑΝΙΣΜΟΣ ΤΟΙΧΟΥ 25 mm ΛΑΜΑΚΙ
	ΤΕΜ.
	1
	13,31

	ΕΝΤΑΤΗΤΑΣ Φ48 ΜΑΡΚΙΖΑΣ ΜΗΧΑΝΙΣΜΟΣ ΚΑΙ ΔΥΟ ΒΑΣΕΙΣ
	ΤΕΜ.
	1
	49,44

	ΣΩΛΗΝΑΣ Φ48 Β.Τ ΓΑΛΒΑΝΙΖΕ (6μ)
	ΜΕΤΡΑ
	18
	49,5

	ΠΑΝΙ ΤΕΝΤΑΣ BLACK OUT PRINT DAS
	ΜΕΤΡΑ
	68
	3400

	ΣΩΛΗΝΑΣ Φ70 Χ 2 ΑΛΟΥΜΙΝΙΟΥ ΛΕΥΚΗ 
	ΜΕΤΡΑ
	8,07
	146,42

	ΠΛΑΣΤΙΚΑ Φ70Χ1΄΄
	ΤΕΜ.
	1
	0,73

	ΠΛΑΣΤΙΚΑ Φ70Χ25mm
	ΤΕΜ.
	1
	0,73

	ΚΟΥΖΙΝΕΤΟ 1΄΄
	ΤΕΜ.
	1
	2,82

	ΑΞΙΑ
	4076,91

	ΦΠΑ
	978,46

	ΣΥΝΟΛΟ
	5055,37




	ΒΡΕΦΙΚΟΣ ΣΤΑΘΜΟΣ

	ΠΕΡΙΓΡΑΦΗ
	Μ.Μ
	ΠΟΣΟΤΗΤΑ
	ΑΞΙΑ

	ΚΟΙΛΙΟΔΟΚΟΣ 120 Χ 120 Χ 3 ( 6 Μ)  ΓΑΛΒΑΝΙΖΕ
	ΜΕΤΡΑ
	90
	1800,9

	ΣΩΛΗΝΑΣ Φ70 Ε.Τ ΓΑΛΒΑΝΙΖΕ (6μ)
	ΜΕΤΡΑ
	36
	107,57

	ΜΗΧΑΝΙΣΜΟΣ ΤΟΙΧΟΥ 25 mm ΛΑΜΑΚΙ
	ΤΕΜ.
	1
	13,31

	ΕΝΤΑΤΗΤΑΣ Φ48 ΜΑΡΚΙΖΑΣ ΜΗΧΑΝΙΣΜΟΣ ΚΑΙ ΔΥΟ ΒΑΣΕΙΣ
	ΤΕΜ.
	1
	49,44

	ΣΩΛΗΝΑΣ Φ48 Β.Τ ΓΑΛΒΑΝΙΖΕ (6μ)
	ΜΕΤΡΑ
	36
	99

	ΠΑΝΙ ΤΕΝΤΑΣ BLACK OUT PRINT DAS
	ΜΕΤΡΑ
	42
	2100

	ΠΛΑΣΤΙΚΑ Φ70Χ1΄΄
	ΤΕΜ.
	1
	0,73

	ΠΛΑΣΤΙΚΑ Φ70Χ25mm
	ΤΕΜ.
	1
	0,73

	ΚΟΥΖΙΝΕΤΟ 1΄΄
	ΤΕΜ.
	1
	2,82

	ΑΞΙΑ
	4174,5

	ΦΠΑ
	1001,88

	ΣΥΝΟΛΟ
	5176,38

ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ
ΑΡΘΡΟ 1ο :  Αντικείμενο Προμήθειας
Η παρούσα τεχνική μελέτη αφορά την προμήθεια και τοποθέτηση συστημάτων σκίασης (τεντών) στις κοινωνικές δομές του Δήμου Διρφύων – Μεσσαπίων και συγκεκριμένα: Παιδικός Σταθμός  & Βρεφικός Σταθμός. 
Η προμήθεια περιλαμβάνει όλα τα απαιτούμενα υλικά, εξαρτήματα, μηχανισμούς, μεταλλικές κατασκευές, πανιά σκίασης, μικροϋλικά, εργασίες συναρμολόγησης, εγκατάστασης, στερέωσης και παράδοσης σε πλήρη και ασφαλή λειτουργία.
Η προμήθεια και τοποθέτηση των σκιάστρων κρίνεται απολύτως αναγκαία για την εύρυθμη και ασφαλή λειτουργία των κοινωνικών δομών του Δήμου. Οι συγκεκριμένες δομές εξυπηρετούν καθημερινά βρέφη και παιδιά προσχολικής ηλικίας, τα οποία χρησιμοποιούν τους υπαίθριους χώρους για εκπαιδευτικές, δημιουργικές και ψυχαγωγικές δραστηριότητες.
ΑΡΘΡΟ 2ο : Ισχύουσες διατάξεις
Η ανάθεση θα γίνει σύμφωνα με τις διατάξεις:
1. Του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ΕΕ και 2014/25/ΕΕ)» όπως τροποποιήθηκε και ισχύει με τον Ν.4782/21.
1. Της ΚΥΑ οικ. Φ.Α / 9.2 / ΟΙΚ 28425 / ΦΕΚ 2604/22-12-2008.
1. Του Ν. 4605/2019 (α΄52) Τροποποίηση διατάξεων του ν 4412/2016- προσθήκη νέων άρθρων
1. Τις διατάξεις του Ν. 4782/2021 ΦΕΚ36Α`/09-03-2021
1. Τις διατάξεις του ν. 5321/26 (ΦΕΚ 114/20.07.2026 τεύχος Α') με τις διατάξεις του οποίου, μεταξύ άλλων, τροποποιείται ο Κώδικας Τοπικής Αυτοδιοίκησης (ν.5314/2026).
1. Τις  ανάγκες  για την εν λόγω  προμήθεια.
 
ΑΡΘΡΟ 3ο : Ύπαρξη Πιστώσεων
Η δαπάνη προϋπολογίζεται στο ποσόν των 10231,75€, συμπεριλαμβανομένου ΦΠΑ 24% και θα βαρύνει την σχετική πίστωση του οικονομικού έτους 2026, στον ΑΛΕ 055.2410106.005 με τίτλο «ΠΡΟΜΗΘΕΙΑ ΚΑΙ ΤΟΠΟΘΕΤΗΣΗ  ΣΚΙΑΣΤΡΩΝ (ΤΕΝΤΕΣ) ΓΙΑ ΚΟΙΝΩΝΙΚΕΣ ΔΟΜΕΣ ΤΟΥ ΔΗΜΟΥ (ΠΑΙΔΙΚΟΣ & ΒΡΕΦΙΚΟΣ ΣΤΑΘΜΟΣ, ΚΔΑΠ)»


ΑΡΘΡΟ 4ο : Συμβατικά στοιχεία
Τα συμβατικά στοιχεία κατά σειρά ισχύος είναι:
α. Το τιμολόγιο μελέτης.
β. Η συγγραφή υποχρεώσεων. 
γ. Τεχνική περιγραφή – μελέτη.
 
Άρθρο 5ο : Χρόνος εκτέλεσης του έργου
Η ανωτέρω προμήθεια και τοποθέτηση θα πρέπει να παραδοθεί μέχρι 31/12/2026. 
 
Άρθρο 6ο : Υποχρεώσεις του εντολοδόχου
Είναι υποχρεωμένος να παραδώσει την προμήθεια και να τοποθετήσει στους χώρους όπου στεγάζεται ο Παιδικός και Βρεφικός Σταθμός,  κατόπιν συνεννόησης με τις αρμόδιες υπηρεσίες του Δήμου Διρφύων Μεσσαπίων, και να εξασφαλίσει την ασφαλή μεταφορά τους.
 
Άρθρο 7ο :  Όροι Υποβολής Προσφορών
Οι ενδιαφερόμενοι μπορούν να υποβάλλουν προσφορά για το σύνολο των ζητούμενων ειδών. 

Δεκτές γίνονται μόνο ενσφράγιστες προσφορές. Σε αντίθετη περίπτωση απορρίπτεται η οικονομική προσφορά. Ο Φάκελος της προσφοράς θα πρωτοκολλείται. 

Κριτήριο ανάθεσης θα είναι η πλέον συμφέρουσα από οικονομική άποψη προσφορά βάσει τιμής, η οποία θα είναι σύμφωνη με τους όρους της μελέτης των υπηρεσιών του Δήμου και θα αφορά στο σύνολο των ζητούμενων ειδών του προϋπολογισμού της μελέτης. Η ανάθεση θα διενεργηθεί με το άρθρο 50 του Ν.4782/2021, ύστερα από την υποβολή προσφορών όπως ορίζεται στην παρ.3 του άρθρου 120 του Ν.4412/2016.    

Συνημμένα, με την οικονομική προσφορά πρέπει να κατατεθούν και τα κάτωθι δικαιολογητικά:
· Τα τεχνικά χαρακτηριστικά από τα προμηθευόμενα είδη
· Απόσπασμα ποινικού μητρώου (η υποχρέωση αυτή αφορά σε περιπτώσεις εταιρειών Ε.Π.Ε., Ο.Ε. και Ε.Ε. τους διαχειριστές, ενώ σε περιπτώσεις εταιρειών Α.Ε. τον Διευθύνοντα Σύμβουλο και όλα τα μέλη του Διοικητικού Συμβουλίου, για την ατομική επιχείρηση το φυσικό πρόσωπο).
· Πρόσφατη εκτύπωση μέσω TAXISNET ενεργούς δραστηριότητας επιτηδεύματος. 
· Φορολογική ενημερότητα για κάθε νόμιμη χρήση εκτός είσπραξης.
· Ασφαλιστική ενημερότητα ΙΚΑ/ ΕΦΚΑ για συμμετοχή σε διαγωνισμό.
· Εφόσον πρόκειται για νομικό πρόσωπο, αποδεικτικά έγγραφα νομιμοποίησης του νομικού προσώπου (πρόσφατη βεβαίωση ΓΕΜΗ και καταστατικό). 
· Υπεύθυνη δήλωση από κάθε ενδιαφερόμενο ότι έχει λάβει γνώση και αποδέχεται τους όρους της συνημμένης μελέτης.  
 
Άρθρο 8ο :Ανωτέρα βία
Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της αυτής. Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.
 
 Άρθρο 9ο :  Αναθεώρηση τιμών 
Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά  παραμένουν σταθερές και αμετάβλητες.  
        
Άρθρο 10ο :  Τρόπος πληρωμής
Για την πραγματοποίηση της παραπάνω προμήθειας, η αμοιβή του εντολοδόχου καθορίζεται σε 10231,75€, συμπεριλαμβανομένου του ΦΠΑ 24%, για το διάστημα ισχύος της εντολής. Η καταβολή του ως άνω ποσού θα γίνεται ύστερα από έκδοση σχετικού τιμολογίου όπως προβλέπεται από την οδηγία Ε.Ε. 2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο 158-160 και ΚΥΑ 46901/2024 και του Ν.4412/2016 άρθρο 53 παρ 2. μετά την παράδοση των ειδών, και μετά την έκδοση χρηματικών ενταλμάτων πληρωμής από το λογιστήριο του Δήμου Διρφύων Μεσσαπίων.
Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθόλη την διάρκεια ισχύος της εντολής.
 
Άρθρο 12ο :  Φόροι, τέλη, κρατήσεις
Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν.
 
Άρθρο 13ο :  Επίλυση διαφορών
Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

